Egle Trump
Egle Trump (sündinud 22. septembril 1979 Audrus) on Eesti sõudja. Ta on õppinud Audru Keskkoolis ja lõpetanud 1998. aastal Pärnu Koidula Gümnaasiumi ning 2002. aastal Tallinna Tehnikaülikooli bio- ja toiduainete tehnoloogia erialal. Töötanud Lennuliiklusteeninduse ASi kvaliteediosakonna juhatajana. Aastast 2011 elanud ja töötanud Itaalias. Alustas sõudetreeninguid 1993 Märt Lelle juhendamisel. Saanud juunioride MM-il 1997 ühepaadil 21. koha. Samal aastal valiti sõudeliidu parimaks noorsõudjaks. Tulnud 10 korral Eesti meistriks: 1998–2000 paarisaerulisel kahe- ja neljapaadil, 1997–99 kaheksapaadil 1998 sisesõudmises kergekaalu kategoorias. Avaldanud kirjutisi Eesti Sõudjas. T: Eesti sõudespordi ajalugu (2001, autoreid).